FI Euroopan unionin virallinen lehti C 26/24

Unionin yleisen tuomioistuimen tuomio 3.12.2014 – Castelnou Energía v. komissio

(Asia T-57/11) (1)

((Valtiontuki - Sähkö - Ylimääräisten tuotantokustannusten korvaaminen - Julkisen palvelun velvoite tuottaa tietty määrä sähköä kotimaisesta kivihiilestä - Ensisijaisuusmekanismi - Vastustamatta jättämistä koskeva päätös - Päätös, jossa todetaan tuki sisämarkkinoille soveltuvaksi - Kumoamiskanne - Toimi koskee kantajaa erikseen - Kilpailuasemaan kohdistuva huomattava vaikutus - Tutkittavaksi ottaminen - Muodollisen tutkintamenettelyn aloittamatta jättäminen - Vakavat vaikeudet - Yleisiin taloudellisiin tarkoituksiin liittyvä palvelu - Sähkön toimitusvarmuus - Direktiivin 2003/54/EY 11 artiklan 4 kohta - Tavaroiden vapaa liikkuvuus - Ympäristönsuojelu - Direktiivi 2003/87/EY))

(2015/C 026/28)

Oikeudenkäyntikieli: espanja

Asianosaiset

Kantaja: Castelnou Energía, SL (Madrid, Espanja) (edustajat: aluksi asianajaja E. Garayar Gutiérrez, sitten asianajajat C. Fernández Vicién, A. Pereda Miquel ja C. del Pozo de la Cuadra, sitten asianajajat C. Fernández Vicién, L. Pérez de Ayala Becerril ja D. Antón Vega ja lopuksi asianajajat C. Fernández Vicién, L. Pérez de Ayala Becerril ja C. Vila Gisbert)

Vastaaja: Euroopan komissio (asiamiehet: É. Gippini Fournier ja C. Urraca Caviedes)

Väliintulija, joka tukee kantajan vaatimuksia: Greenpeace-España (Madrid, Espanja) (edustajat: aluksi asianajajat N. Ersbøll, S. Rating ja A. Criscuolo, sitten N. Ersbøll ja S. Rating)

Väliintulijat, jotka tukevat vastaajan vaatimuksia: Espanjan kuningaskunta (asiamiehet: aluksi J. Rodríguez Cárcamo, sitten M. Muñoz Pérez ja N. Díaz Abad, sitten N. Díaz Abad ja S. Centeno Huerta ja lopuksi A. Rubio González ja M. Sampol Pucurull), Hidroeléctrica del Cantábrico, SA (Oviedo, Espanja) (edustajat: asianajajat J. Álvarez de Toledo Saavedra ja J. Portomeñe López), E.ON Generación, SL (Santander, Espanja) (edustajat: aluksi asianajajat E. Sebastián de Erice Malo de Molina ja S. Rodríguez Bajón, sitten S. Rodríguez Bajón), Comunidad Autónoma de Castilla y León (edustajat: aluksi solicitor K. Desai sekä asianajajat S. Cisnal de Ugarte ja M. Peristeraki, sitten S. Cisnal de Ugarte) ja Federación Nacional de Empresarios de Minas de Carbón (Carbunión) (Madrid, Espanja) (edustajat: aluksi solicitor K. Desai sekä asianajajat S. Cisnal de Ugarte ja M. Peristeraki, sitten asianajajat S. Cisnal de Ugarte ja A. Baumann)

Oikeudenkäynnin kohde

29.9.2010 tehdyn komission päätöksen C(2010) 4499 kumoaminen; päätös koskee valtiontukea N 178/2010, jonka Espanjan kuningaskunta on ilmoittanut julkisen palvelun korvauksen muodossa ja johon liittyy ensisijaisuusmekanismi kotimaista kivihiiltä käyttävien sähköntuotantokeskusten hyväksi.

Tuomiolauselma

1) Kanne hylätään.

2) Castelnou Energía, SL vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

3) Espanjan kuningaskunta, Greenpeace-España, Hidroeléctrica del Cantábrico, SA, E.ON Generación, SL, Comunidad Autónoma de Castilla y León ja Federación Nacional de Empresarios de Minas de Carbón (Carbunión) vastaavat omista oikeudenkäyntikuluistaan.

(1) EUVL C 80, 12.3.2011.